
           SABIEDRĪBA AR IEROBEŽOTU ATBILDĪBU
         “JELGAVAS ŪDENS” 

JVPI “Pilsētsaimniecība”

Pulkveža Oskara Kalpaka iela 16A, 
Jelgava, LV-3001
Par tehniskajiem noteikumiem

2026. gada 30. jūnijā






Nr. 03-01/682
Izstrādājot būvniecības ieceres dokumentāciju “Ielu apgaismojuma izbūve Kalnciema ceļa posmam no Loka maģistrāles līdz valstspilsētas administratīvajai robežai, Jelgavā” (turpmāk – objekts) ievērot pastāvošās projektēšanas un būvniecības normas un nosacījumus, aizsargjoslas gar ūdensapgādes un kanalizācijas tīkliem.
Projektu izstrādāt atbilstoši Latvijas būvnormatīvam LBN 008-14 “Inženiertīklu izvietojums” un ievērot ūdensapgādes un kanalizācijas tīklu aizsardzības pasākumus saskaņā ar Aizsargjoslu likuma prasībām, ja tiek skartas tīklu ekspluatācijas aizsargjoslu zonas.
Informējam ir izstrādātas un saskaņotas būvniecības ieceres objektiem, kas paredz ūdenssaimniecības tīklu izbūvi:
1. “Koplietošanas ceļa izbūve Kalnciema ceļā (īpašumā ar kadastra Nr. 09000240340), Jelgavā”, (BIS lietas Nr. BIS-BL-692233-13068);
2. “Koplietošanas ceļa izbūve Kalnciema ceļa 120A, Jelgavā”, (BIS lietas Nr. BIS-BL-691951-15670);
3. Dzīvojamās mājas pārbūve, Kalnciema ceļš 126, Jelgava, (BIS lietas Nr. BIS-BL-780096-13755);

4. “Ūdensvada izbūve Klijēnu ceļā 2C, Jelgavā”, (BIS lietas Nr. BIS-BL-932561-16809).
Veicot būvdarbus:

1. aizsargāt objekta teritorijā esošos ūdensapgādes un kanalizācijas tīklus no ārējās mehāniskās iedarbības un vibrācijas, nodrošinot to nepārtrauktu darbību;
2. ūdenssaimniecības tīklu bojājumu gadījumos, t.sk., ja bojājums rodas grunts blīvumu izmaiņu rezultātā ūdenssaimniecības tīklu aizsargjoslās darbu veicot ar blietēšanas iekārtām, kuru darbības rezultātā rodas pastiprināta vibrācija, veikt bojāto tīklu posmu pārbūvi par būvniecības ierosinātāja līdzekļiem;

3. nepieļaut šķembu, būvgružu un citu materiālu nonākšanu ūdenssaimniecības sistēmās. Nepieciešamības gadījumā, pēc darbu pabeigšanas, veikt ūdenssaimniecības tīklu tīrīšanu.

Būvprojekta dokumentāciju saskaņot ar SIA “JELGAVAS ŪDENS” Būvniecības informācijas sistēmā, pievienojot būvniecības lietai tehniskās dokumentācijas grafisko daļu PDF un DWG datnes formātā.
Pēc būvdarbiem, atzinuma saņemšanai no SIA “JELGAVAS ŪDENS”:

1. iesniegt izpildīto darbu izpildmērījumu PDF un DWG datnes formātā;

2. uzrādīt būvdarbu zonā esošos ūdensapgādes un kanalizācijas tīklus SIA “JELGAVAS ŪDENS” pārstāvim. 

Tehniskie noteikumi ir neatņemama būvniecības ieceres sastāvdaļa un tie derīgi divus gadus no izsniegšanas datuma.

